b'\n_START_ARTICLE_\nUnibersidad ng St Andrews\n_START_PARAGRAPH_\nAng Unibersidad ng St Andrews (Ingles: University of St Andrews, impormal na kilala bilang St Andrews University o sa simpleng St Andrews; dinaglat na bilang St At, mula sa Latin\xc2\xa0na\xc2\xa0Sancti Andreae, sa post-nominals) ay isang\xc2\xa0pampublikong\xc2\xa0unibersidad sa pananaliksik sa\xc2\xa0St Andrews, Fife, Scotland. Ito ay ang pinakamatanda\xc2\xa0sa apat na sinaunang unibersidad ng Scotland at ang ikatlong pinakamatandang unibersidad sa mundo na mga nagsasalita ng Ingles (kasunod ang\xc2\xa0Oxford at Cambridge). Ang\xc2\xa0St Andrews ay itinatag sa pagitan ng 1410 at 1413, nang mag-isyu ang\xc2\xa0Antipapa ng Avignon na si Benedicto XIII\xc2\xa0ng isang papal bull\xc2\xa0sa isang maliit na grupo ng mga paring\xc2\xa0Agustino._NEWLINE_Ang St Andrews ay nakapagprojus ng maraming mga tanyag na nagtapos at guro, kabilang ang mga bantog na matematiko, siyentipiko, teolohiko, pilosopo, at pulitiko. Kamakailang mga nagtapos ay kinabibilangan ng dating Unang Ministro ng Scotland\xc2\xa0 na si\xc2\xa0Alex Salmond; dating Kalihim ng Estado para sa Pagtatanggol na si\xc2\xa0Michael Fallon; siklistang nanalo ng medalyang ginto sa Olimpiko na si\xc2\xa0Chris Hoy; at maharlikang si\xc2\xa0Prinsipe William, Duke ng Cambridge, at Catherine, Dukesa ng Cambridge. Kasama rin dito ang anim na Nobel laureates: dalawa sa Kimika at Pisyolohiya o Medisina, at tig-isa sa Kapayapaan at Panitikan.'